اپیندر کشور رائے چودھری

اپیندر کشور رائے چودھری ()(12 مئی 1863ء – 20 دسمبر 1915ء) بنگال کے مشہور مصنف، مصور، طابع، وائلن نواز اور نغمہ نگار تھے۔ اپیندر کشور دوارکا ناتھ گانگولی کے داماد، مشہور مصنف سوکمار رائے کے والد اور معروف فلم ساز ستیہ جیت رائے کے دادا تھے۔ اپیندر کشور بنیادی طور پر برہمو سماج کے ساختہ پرداختہ اور اس کے سرکردہ رہنماؤں میں سے ایک تھے۔

فنون لطیفہ میں شہرہ آفاق ٹیگور خاندان سے ان کے گہرے مراسم تھے۔ لوک کہانیوں پر مشتمل ان کے انتخاب نے ان کی تصنیفات کو شہرت بخشی۔ طباعت کے میدان میں انہوں نے پہلی بار رنگین طباعت کی کوشش اس وقف کی تھی جب مغرب میں بھی یہ تجربے کے مراحل سے گذر رہی تھی۔

سوانح 
اپیندر کشور 12 مئی 1863ء کو میمین سنگھ کے چھوٹے سے گاؤں موشوا میں پیدا ہوئے۔ انہوں نے اپنی زندگی کا بیشتر حصہ کلکتہ میں گزارا اور وہیں 20 دسمبر 1915ء کو باون برس کی عمر میں وفات پائی۔

اپیندر کشور کا پیدائشی نام کامدارنجن رائے تھا۔ ان کے والد کالی ناتھ رائے سنسکرت، عربی اور فارسی کے عالم تھے۔ نیز انگریزی اور فارسی زبانوں کے ماہر اور ہندوستان کے روایتی اور برطانوی قانونی نظاموں سے خوب واقف تھے۔

پانچ برس کی عمر میں اپیندر کشور کو ان کے عزیز ہری کشور نے گود لے لیا۔ ہری کشور میمین سنگھ کے زمین دار تھے۔ گود لینے کے بعد ان کا نام اپیندر کشور رکھا گیا اور خاندانی نام کے طور پر رائے چودھری کا اعزازی لقب عطا کیا گیا۔

اپیندر کی ابتدائی تعلیم میمین سنگھ ضلع اسکول میں ہوئی جہاں سے سنہ 1880ء میں انہوں نے تکمیل کی۔ کچھ عرصہ پریزیڈنسی کالج میں بھی پڑھا لیکن سنہ 1884ء میں کلکتہ میٹروپولیٹن انسٹی ٹیوشن (موجودہ ودیا ساگر کالج) سے بی اے کا امتحان دیا۔ ان کی سب سے پہلی ادبی کاوش سنہ 1883ء میں شائع ہوئی۔

حوالہ جات 

1863ء کی پیدائشیں
1915ء کی وفیات
برہمو شخصیات
بنگالی زبان کے مصنفین
بنگالی زمیندار
بنگالی مصنفین
بنگالی نشاۃ ثانیہ سے منسلک شخصیات
بھارتی بچوں کے مصنفین
ضلع میمن سنگھ کی شخصیات
کلکتہ یونیورسٹی کے فضلا
ودیاساگر کالج کے فضلا
کولکاتا کے مصنفین
انیسویں صدی کے بھارتی مصور
انیسویں صدی کے ہندوستانی مصنفین
20ویں صدی کے بھارت کے مضمون نگار
بیسویں صدی کے بھارتی مرد مصنفین
بیسویں صدی کے بھارتی مصور
بیسویں صدی کے بھارتی مصنفین
بھارتی فنکار
بھارتی نجومی
بھارتی ناشرین کتب (شخصیات)
بھارتی مدیر
بھارتی مضمون نگار
بھارتی جریدہ مدیران
بھارتی مرد فنکار
بھارتی مرد مضمون نگار
ہندوستانی مرد مصورین
بھارتی مرد مصنفین
ہندوستانی مصور
بھارتی ناشرین (شخصیات)
بھارتی مذہبی مصنفین
بھارتی مصنفین
مغربی بنگال کے مصور
مغربی بنگال کے مصنفین
بیسویں صدی کے بھارتی فنکار